OpenLLM-France/wikimedia huggingface dataset:
# Telmatoscopus fissurella

Telmatoscopus fissurella és una espècie d'insecte dípter pertanyent a la família dels psicòdids.

## Descripció

* Femella: ales pàl·lides i d'1,67 mm de longitud i 0,72 d'amplada; sutura interocular arrodonida i afeblida al centre; occipuci lleugerament dentat; palp núm. 2 una mica més llarg que el 3; front amb una àrea rectangular de pèls i amb una franja ampla que s'estén fins a la sutura interocular; antenes de 0,85 mm de llargada i amb l'escap una mica més llarg que el pedicel; fèmur més llarg que la tíbia; placa subgenital amb un sol lòbul i feblement còncava a l'àpex.
* El mascle no ha estat encara descrit.

## Distribució geogràfica

Es troba a Nova Guinea.

## Referències

* ↑ Eaton, A. E., 1904. New Genera of European Psychodidae. Entomologist's Monthly Magazine. 40:55-59.
* ↑ uBio (anglès)
* 1 2 3 Quate, L.W.; Quate, S.H., 1967. A monograph of Papuan Psychodidae, including Phlebotomus (Diptera). Pacific Insects Monograph, 15: 1–216.
* 1 2 Catalogue of Life (anglès)
* ↑ uBio (anglès)
* ↑ Global Species Arxivat 2016-03-03 a Wayback Machine. (anglès)

## Bibliografia

* Ježek, J., 1989. Contribution to the taxonomy of the genus Telmatoscopus Eat. (Diptera, Psychodidae). Acta Musei Nationalis Pragae. 44B:75-104.

## Enllaços externs

* Encyclopedia of Life (anglès)
* ION (anglès)
# Latimer (Kansas)

Latimer és una població dels Estats Units a l'estat de Kansas. Segons el cens del 2000 tenia 21 habitants.

## Demografia

Segons el cens del 2000, Latimer tenia 21 habitants, 9 habitatges, i 3 famílies. La densitat de població era de 90,1 habitants/km².
Dels 9 habitatges en un 22,2% hi vivien nens de menys de 18 anys, en un 44,4% hi vivien parelles casades, en un 0% dones solteres, i en un 55,6% no eren unitats familiars. En el 55,6% dels habitatges hi vivien persones soles el 33,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,33 i el nombre mitjà de persones que vivien en cada família era de 3,75.
Per edats la població es repartia de la següent manera: un 9,5% tenia menys de 18 anys, un 14,3% entre 18 i 24, un 38,1% entre 25 i 44, un 9,5% de 45 a 60 i un 28,6% 65 anys o més.
L'edat mediana era de 42 anys. Per cada 100 dones de 18 o més anys hi havia 90 homes.
La renda mediana per habitatge era de 21.875 $ i la renda mediana per família de 13.750 $. Els homes tenien una renda mediana de 20.000 $ mentre que les dones 0 $. La renda per capita de la població era de 14.536 $. Cap de les famílies i el 18,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Latimer». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 6 agost 2010].
* ↑ «Geographic Comparison Table- Latimer». American Fact Finder. Oficina del Cens dels Estats Units, 12-01-2010.
# Alosa alosa

Alosa alosa és una espècie de peix de la família dels clupeids i de l'ordre dels clupeïformes.

## Morfologia

* Els mascles poden assolir 83 cm de llargària total i 4 kg de pes.
* Nombre de vèrtebres: 57-58.

## Reproducció

Entra als rius per fresar al mes de maig, normalment a la nit i on el corrent és ràpid.

## Alimentació

Menja una àmplia gamma de crustacis planctònics. Els adults més grossos també es nodreixen de bancs de peixets.

## Distribució geogràfica

Es troba a l'Atlàntic oriental (des de Bergen -Noruega- fins al nord de Mauritània). També és present a l'oest de la Mediterrània i a l'oest de la mar Bàltica.

## Longevitat

Pot arribar a viure 10 anys.

## Ús comercial

Es comercialitza fresc i congelat per a ésser enfornat, fregit, rostit i saltejat.

## Referències

* ↑ BioLib (anglès)
* ↑ Billard, R. 1997. Les poissons d'eau douce des rivières de France. Identification, inventaire et répartition des 83 espèces. Lausanne, Delachaux & Niestlé, 192p.
* ↑ «Alosa alosa» (en anglès). FishBase. Froese, Rainer; Pauly, Daniel (editors).
* ↑ Sabatié, M.-R. 1990. Croissance linéaire de l'alose vraie, Alosa alosa Linné, 1758 (Clupeidae), dans l'oued sebou (Façade nord-Atlantique du Maroc). Cybium 14(2):131-142.
* 1 2 Whitehead, P.J.P. 1985. FAO species catalogue. Vol. 7. Clupeoid fishes of the world (suborder Clupeioidei). An annotated and illustrated catalogue of the herrings, sardines, pilchards, sprats, shads, anchovies and wolf-herrings. Part 1 - Chirocentridae, Clupeidae and Pristigasteridae. FAO Fish. Synop. 125(7/1):1-303.
* ↑ Rochard, E. i P. Elie 1994 La macrofaune aquatique de l'estuaire de la Gironde. Contribution au livre blanc de l'Agence de l'Eau Adour Garonne. p. 1-56. A J.-L. Mauvais i J.-F. Guillaud (eds.) État des connaissances sur l'estuaire de la Gironde. Agence de l'Eau Adour-Garonne, Éditions Bergeret, Bordeus, França. 115 p.
* ↑ Rochard, E. i P. Elie 1994. La macrofaune aquatique de l'estuaire de la Gironde. Contribution au livre blanc de l'Agence de l'Eau Adour Garonne. p. 1-56. A J.-L. Mauvais i J.-F. Guillaud (eds.) État des connaissances sur l'estuaire de la Gironde. Agence de l'Eau Adour-Garonne, Éditions Bergeret, Bordeus, França. 115 p.
* ↑ Reshetnikov, Y.S., N.G. Bogutskaya, E.D. Vasil'eva, E.A. Dorofeeva, A.M. Naseka, O.A. Popova, K.A. Savvaitova, V.G. Sideleva i L.I. Sokolov 1997. An annotated check-list of the freshwater fishes of Russia. J. Ichthyol. 37(9):687-736.
* ↑ Svetovidov, A.N. 1979. Clupeidae. p. 99-109. A J.C. Hureau i Th. Monod (eds.) Check-list of the fishes of the north-eastern Atlantic and of the Mediterranean (CLOFNAM). UNESCO, París. Vol. 1.
* ↑ Quignard, J.-P. i C. Douchement 1991. Alosa alosa (Linnaeus, 1758). p. 89-126. A H. Hoestlandt (ed.) The freshwater fishes of Europe. Vol. 2. Clupeidae, Anguillidae. AULA-Verlag Wiesbaden.
* ↑ Frimodt, C. 1995. Multilingual illustrated guide to the world's commercial coldwater fish. Fishing News Books, Osney Mead, Oxford, Anglaterra. 215 p.
# Calhoun (Kentucky)

Calhoun és una població dels Estats Units a l'estat de Kentucky. Segons el cens del 2000 tenia 836 habitants.

## Demografia

Segons el cens del 2000, Calhoun tenia 836 habitants, 357 habitatges, i 210 famílies. La densitat de població era de 474,7 habitants/km².
Dels 357 habitatges en un 24,4% hi vivien nens de menys de 18 anys, en un 45,1% hi vivien parelles casades, en un 11,2% dones solteres, i en un 40,9% no eren unitats familiars. En el 38,1% dels habitatges hi vivien persones soles el 18,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,11 i el nombre mitjà de persones que vivien en cada família era de 2,77.
Per edats la població es repartia de la següent manera: un 18,8% tenia menys de 18 anys, un 6,8% entre 18 i 24, un 23,4% entre 25 i 44, un 22% de 45 a 60 i un 28,9% 65 anys o més.
L'edat mediana era de 46 anys. Per cada 100 dones de 18 o més anys hi havia 68,9 homes.
La renda mediana per habitatge era de 23.438 $ i la renda mediana per família de 32.386 $. Els homes tenien una renda mediana de 31.500 $ mentre que les dones 16.719 $. La renda per capita de la població era de 22.520 $. Entorn de l'11,8% de les famílies i el 19,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Calhoun». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 7 agost 2010].
* ↑ «Geographic Comparison Table- Calhoun». American Fact Finder. Oficina del Cens dels Estats Units, 12-01-2010.
# Vigozoo

Vigozoo és el nom oficial del parc zoològic de Vigo. Ostenta la categoria jurídica d'organisme autònom municipal.
El zoo de Vigo és l'únic zoològic de tota Galícia. Es troba a la muntanya d'A Madroa, a uns 10 km del centre de la ciutat, i té una extensió superficial de 55.676 m². Inicialment va ser constituït com a fundació pública el 1970, creat a iniciativa de Rafael Portanet durant el seu mandat com a alcalde de Vigo, i construït pel seu successor en el càrrec, Antonio Ramilo Fernández-Areal.

## Referències

* ↑ «Parques y senderismo Vigozoo». Ayuntamiento de Vigo.

## Enllaços externs

* Pàgina oficial del Parc Zoològic de Vigo
# Polinomi irreductible

En teoria d'anells, un polinomi no constant (i per tant no nul) $p$ amb coeficients en un domini íntegre $R$ (és a dir, $p\in R[x]$) és irreductible si no pot factoritzar-se com producte de polinomis de manera que tots ells tinguen graus menor que $deg(p)$. En altres paraules, si $p=r\cdot q$ llavors ha de ser $r\in R$ o $q\in R$ (és a dir, algun d'ells ha de ser un polinomi constant).
Això és un cas particular d'element irreductible en un domini íntegre.
El domini íntegre R pot, entre d'altres, ser el conjunt $\mathbb {R}$ dels nombres reals (que és domini íntegre per ésser cos), el conjunt $\mathbb {C}$ dels nombres complexos (també cos), el conjunt $\mathbb {Q}$ dels nombres racionals (cos també) o el conjunt $\mathbb {Z}$ dels nombres enters (que no és cos però si domini íntegre).

## Exemples

Els cinc polinomis següents demostren algunes característiques elementals dels polinomis reduïbles i irreduïbles:
    $p_{1}(x)=x^{2}+4x+4\,=(x+2)(x+2)$,
    $p_{2}(x)=x^{2}-4\,=(x-2)(x+2)$,
    $p_{3}(x)=x^{2}-4/9\,=(x-2/3)(x+2/3)$,
    $p_{4}(x)=x^{2}-2\,=(x-{\sqrt {2}})(x+{\sqrt {2}})$,
    $p_{5}(x)=x^{2}+1\,=(x-i)(x+i)$.
Sobre l'anell $\mathbb {Z}$ de nombres enters, els primers dos polinomis són reductibles, però els tres últims són irreductibles (el tercer no té coeficients del nombre sencer).
Sobre el cos $\mathbb {Q}$ de nombres racionals, els primers tres polinomis són reductibles, però els altres dos són irreductibles.
Sobre el cos $\mathbb {R}$ de nombres reals, els primers quatre polinomis són reductibles, però el cinquè segueix sent irreductible.
Sobre el cos $\mathbb {C}$ de nombres complexos, els cinc polinomis són reductibles.
De fet en $\mathbb {C}$, cada polinomi no-constant se pot descompondre en factors lineals
    $p(z)=a_{n}(z-z_{1})(z-z_{2})\cdots (z-z_{n})$
on $a_{n}$ és el coeficient principal del polinomi i $z_{1},\ldots ,z_{n}$ són els zeros de $p(x)$. Per tant, tots els polinomis irreductibles són de grau 1. En el cas del cos $\mathbb {R}$, tampoc poden ser reductibles aquells polinomis de grau 2 amb discriminant negatiu, ja que a pesar de ser factoritzat per polinomis de menor grau que aquest, i major o igual a 0, no tenen els seus coeficients dins del cos dels reals. Aquest és el teorema fonamental de l'àlgebra.
Un polinomi irreductible és polinomi primitiu si i només si $x^{{p^{m-1}} \over {ri}}\not \equiv 1{\bmod {f}}(x)$
p és primer
i x és un element d'ordre $p^{m}\in \mathbb {Z} _{p}[x]/f(x)$
Per a provar si un polinomi és irreductible es poden aplicar diversos criteris, entre els quals es troben el criteri d'Eisenstein o el criteri de reducció.

## Referències

* ↑ «AATA Polinomios Irreducibles». [Consulta: 12 febrer 2022].
* ↑ Irreducible Polynomial. MathWorld (anglès)
* ↑ «irreducible polynomial». [Consulta: 12 febrer 2022].

## Vegeu també

* Factorització dels polinomis
# Divisòria Congo-Nil (Ruanda-Burundi)

La regió Divisòria Congo-Nil de Ruanda i Burundi és una regió muntanyenca a la part sud de la Divisòria Congo-Nil, a l'est de la falla Albertina. La regió inclou els parcs nacionals de Nyungwe i Kibira. Els bugoyis viuen a la regió.

## Geografia

La regió de la divisòria és muntanyosa, amb alguns cims a la part alta d'uns 3.000 metres. El llac Kivu es troba a l'oest de les muntanyes. L'est de la divisòria vessa cap a l'altiplà central de Ruanda, amb elevacions de 1.500-1.800 metres.
La sendera de la Divisòria Congo-Nil corre a través de l'àrea, acabant a la carretera Butare-Cyangugu a uns 7 km a l'oest d'Uwinka. La sendera de la Divisòria Congo-Nil té 42,2 kilòmetres de llarg. Creada en 2007, corre al llarg d'una carena que forma part de la divisió.

## Flora i fauna

Hi ha camps de falgueres, pantans i camps oberts, i boscos primaris, secundaris i de bambú. La flora inclou arbusts d'ericàcies i flora silvestre. S'ha registrat un total de 1.344 espècies de plantes, incloses 187 espècies endèmiques i 18 espècies en la categoria d'amenaçades (CR, EN, i VU sota la llista vermella de la UICN (2010)).
S'ha informat de 123 espècies de mamífers a la regió, dels quals 19 són endèmiques i 14 són amenaçades. Hi ha hagut una gran pèrdua d'espècies animals mitjançant la caça furtiva i la caça per obtenir carn. El búfal i els elefants s'han extirpat a la zona. També s'ha informat de ximpanzés, cercopitec de L'Hoest, cercopitec de cara de mussol i més de 400 còlob d'Angola.
També s'informa que els rèptils consisteixen en 43 espècies, incloses 11 espècies endèmiques. La divisió també és una zona rica en aus amb 367 espècies, 29 d'elles endèmiques, i amb set espècies en la categoria amenaçada; algunes de les espècies de la nota són el turac del Rwenzori, Kupeornis rufocinctus i Geokichla tanganjicae.

## Referències

* 1 2 3 «Congo-Nile Divide Landscape». Albertine Rift Organization.
* ↑ Vansina, Jan. Antecedents to Modern Rwanda: The Nyiginya Kingdom. Univ of Wisconsin Press, 9 March 2005, p. 129. ISBN 978-0-299-20123-4 [Consulta: 27 abril 2013].
* ↑ Streissguth, Thomas. Rwanda in Pictures. Twenty-First Century Books, 2008, p. 11. ISBN 978-0-8225-8570-1 [Consulta: 23 abril 2013].
* ↑ «Congo-Nile-divide». Encyclopædia Britannica. [Consulta: 27 abril 2013].
* ↑ The Bradt Travel Guide Rwanda. Bradt Travel Guides, 16 March 2010, p. 155. ISBN 978-1-84162-306-1 [Consulta: 27 abril 2013].
* 1 2 Briggs, Philip; Booth, Janice. The Bradt Travel Guide Rwanda. Bradt Travel Guides, 16 March 2010, p. 154–. ISBN 978-1-84162-306-1 [Consulta: 27 abril 2013].
# Mahaska

Mahaska és una ciutat dels Estats Units a l'estat de Kansas. Segons el cens del 2000 tenia 107 habitants.

## Demografia

Segons el cens del 2000, Mahaska tenia 107 habitants, 39 habitatges, i 31 famílies. La densitat de població era de 165,3 habitants/km².
Dels 39 habitatges en un 38,5% hi vivien nens de menys de 18 anys, en un 64,1% hi vivien parelles casades, en un 12,8% dones solteres, i en un 20,5% no eren unitats familiars. En el 17,9% dels habitatges hi vivien persones soles el 7,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,74 i el nombre mitjà de persones que vivien en cada família era de 3,03.
Per edats la població es repartia de la següent manera: un 31,8% tenia menys de 18 anys, un 7,5% entre 18 i 24, un 26,2% entre 25 i 44, un 23,4% de 45 a 60 i un 11,2% 65 anys o més.
L'edat mediana era de 34 anys. Per cada 100 dones de 18 o més anys hi havia 97,3 homes.
La renda mediana per habitatge era de 24.375 $ i la renda mediana per família de 26.250 $. Els homes tenien una renda mediana de 20.000 $ mentre que les dones 19.583 $. La renda per capita de la població era de 13.162 $. Entorn del 19,2% de les famílies i el 21,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Mahaska». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 6 agost 2010].
* ↑ «Geographic Comparison Table- Mahaska». American Fact Finder. Oficina del Cens dels Estats Units, 12-01-2010.
# Courtland (Minnesota)

Courtland és una població dels Estats Units a l'estat de Minnesota. Segons el cens del 2000 tenia 538 habitants.

## Demografia

Segons el cens del 2000, Courtland tenia 538 habitants, 188 habitatges, i 150 famílies. La densitat de població era de 78,1 habitants per km².
Dels 188 habitatges en un 45,2% hi vivien nens de menys de 18 anys, en un 70,2% hi vivien parelles casades, en un 7,4% dones solteres, i en un 20,2% no eren unitats familiars. En el 17% dels habitatges hi vivien persones soles el 8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,86 i el nombre mitjà de persones que vivien en cada família era de 3,25.
Per edats la població es repartia de la següent manera: un 31,6% tenia menys de 18 anys, un 6,3% entre 18 i 24, un 31,2% entre 25 i 44, un 24,3% de 45 a 60 i un 6,5% 65 anys o més.
L'edat mediana era de 35 anys. Per cada 100 dones de 18 o més anys hi havia 91,7 homes.
La renda mediana per habitatge era de 58.906 $ i la renda mediana per família de 66.184 $. Els homes tenien una renda mediana de 40.000 $ mentre que les dones 30.461 $. La renda per capita de la població era de 23.267 $. Entorn de l'1,4% de les famílies i el 2,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Courtland». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Courtland». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].
# Vladímir Senílov

Vladímir Alekséievitx Senílov, rus: Влади́мир Алексе́евич Сени́лов (Viatka, llavors Imperi Rus, 1875 - Petrograd, 1918) fou un compositor rus.
Estudià amb Riemann i amb Rimski-Kórsakov en el Conservatori de Sant Petersburg. En la seva època fou un dels músics més distingits.
A més de les òperes russes Georg "el Brau" i Wassily Busslajan, va compondre; una simfonia, una obertura, quatre poemes simfònics, entre ells el titulat Pan i els Escites, dos quartets per a instruments d'arc, un Poema per a violoncel i orquestra, unes Variacions per a piano, una suite per a soprano i orquestra, diverses peces corals per a veus de dona, lieder, i diversos arranjaments d'antics cants populars russos.

## Bibliografia

* Enciclopèdia Espasa Volum núm. 55, pàg. 254 (ISBN 84 239-4555-3)
# Black Friday (pel·lícula de 2021)

Black Friday és una pel·lícula de comèdia de terror estatunidenca del 2021 escrita per Andy Greskoviak i dirigida per Casey Tebo. És protagonitzada per Devon Sawa, Ivana Baquero, Ryan Lee, Stephen Peck, Michael Jai White i Bruce Campbell, que alhora exerceix de productor. S'ha doblat i subtitulat al català.
El 17 de novembre de 2020, Bruce Campbell, Devon Sawa i Michael Jai White es van unir al repartiment. El rodatge va tenir lloc entre el 16 de novembre i el 16 de desembre de 2020, a la botiga Babies "R" Us de North Attleborough.
Black Friday es va estrenar als cinemes el 21 de novembre de 2021 a càrrec d'Screen Media Films.

## Referències

* ↑ «Black Friday». Goita què fan, ara!. [Consulta: 2 novembre 2024].
* ↑ Grater, Tom «Bruce Campbell Joins Black Friday; Rogo Productions Hires; GDR Buys HAM Musical – Global Briefs». Deadline Hollywood, 17-11-2021.
* ↑ Hamman, Cody «Black Friday: Bruce Campbell, Devon Sawa, And Michael Jai White Vs. Shoppers». JoBlo.com, 17-11-2021.
* ↑ «Film and TV Projects Going Into Production - Black Friday!». Variety Insight. Arxivat de l'original el March 27, 2021. [Consulta: 27 març 2021].
* ↑ D'Alessandro, Anthony. «Hawkeye, Venom: Let There Be Carnage Among Week's Most Pirated Titles». Deadline Hollywood, 29-11-2021. Arxivat de l'original el December 2, 2021. [Consulta: 30 novembre 2021].
# Telmatoscopus fraudulentus

Telmatoscopus fraudulentus és una espècie d'insecte dípter pertanyent a la família dels psicòdids que es troba a l'Àfrica del Nord (Algèria), Alemanya (Hessen) i, probablement també, l'Estat espanyol.

## Referències

* ↑ Eaton, A. E., 1904. New Genera of European Psychodidae. Entomologist's Monthly Magazine. 40:55-59.
* ↑ uBio (anglès)
* 1 2 Eaton, A E., 1904. New Genera of European Psychodidae. Entomologist's Monthly Magazine. 40:55-59.
* 1 2 Catalogue of Life (anglès)
* ↑ uBio (anglès)
* ↑ G. H. Satchell, 1958. New and little known Algerian and Canary Island Psychodidae. Annals of the Natal Museum. Vol. 13, núm. 2, pàgs. 101-120.
* ↑ Biospeläologisches Kataster von Hessen Arxivat 2007-08-12 a Wayback Machine. (alemany)
* ↑ Miguel Carles-Tolrá Hjorth-Andersen (coord.), 2002. Catálogo de los Diptera de España, Portugal y Andorra (Insecta). Monografías S.E.A. - Vol. 8. Sociedad Entomológica Aragonesa (SEA). Saragossa. ISBN 8493280704.
* ↑ Global Species Arxivat 2016-03-04 a Wayback Machine. (anglès)

## Bibliografia

* Ježek, J., 1989. Contribution to the taxonomy of the genus Telmatoscopus Eat. (Diptera, Psychodidae). Acta Musei Nationalis Pragae. 44B:75-104.

## Enllaços externs

* ION (anglès)
# Morrill (Kansas)

Morrill és una població dels Estats Units a l'estat de Kansas. Segons el cens del 2000 tenia 277 habitants.

## Demografia

Segons el cens del 2000, Morrill tenia 277 habitants, 101 habitatges, i 75 famílies. La densitat de població era de 509,3 habitants/km².
Dels 101 habitatges en un 35,6% hi vivien nens de menys de 18 anys, en un 64,4% hi vivien parelles casades, en un 6,9% dones solteres, i en un 24,8% no eren unitats familiars. En el 22,8% dels habitatges hi vivien persones soles el 6,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,74 i el nombre mitjà de persones que vivien en cada família era de 3,24.
Per edats la població es repartia de la següent manera: un 30,3% tenia menys de 18 anys, un 7,6% entre 18 i 24, un 28,9% entre 25 i 44, un 22,7% de 45 a 60 i un 10,5% 65 anys o més.
L'edat mediana era de 36 anys. Per cada 100 dones de 18 o més anys hi havia 107,5 homes.
La renda mediana per habitatge era de 30.357 $ i la renda mediana per família de 32.813 $. Els homes tenien una renda mediana de 30.250 $ mentre que les dones 17.500 $. La renda per capita de la població era d'11.924 $. Entorn del 24,7% de les famílies i el 34% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Morrill». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 6 agost 2010].
* ↑ «Geographic Comparison Table- Morrill». American Fact Finder. Oficina del Cens dels Estats Units, 12-01-2010.